RESOLUCIÓN do 24 de outubro de 1995, da Delegación Provincial de Pontevedra, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo da empresa Compañía Internacional de Comercio y Servicios, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/1995

Visto o expediente de revisión salarial do convenio colectivo da empresa Compañía Internacional de Comercio y Servicios, S.L. da provincia de Pontevedra, que tivo entrada nesta delegación provincial o día 18-8-1995, subscrito en representación da parte económica por unha representación da empresa, e da parte social polo delegado de persoal, o día 23-5-1995; de conformidade co disposto no artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (S.M.A.C.).
Terceiro.-Dispoñe-la súa publicación no BOP e no Diario Oficial de Galicia (DOG), así como da acta da comisión deliberadora que se achega, por conter disposición normativa obligacional.
Vigo, 24 de outubro de 1995.
Antonio Coello Bufill
Delegado provincial de Pontevedra
Comisión para a discusión do convenio colectivo de traballo para a empresa Compañía de Coordinación de Comercio Internacional, S.L. e os seus empregados.
Acta
Comisión
Pola empresa: Ceferino Nogueira García.
Polos traballadores: Javier Rosales Fandiño
En Marín, ás doce horas do día vintetrés de maio de mil novecentos noventa e cinco, reúnense os arriba mencionados no domicilio social da empresa, co obxecto de chegar a un acordo sobre a revisión da táboa salarial do convenio colectivo asinado o pasado vintetrés de abril de mil novecentos noventa e dous.
Despois dun amplo cambio de impresións, adóptanse por unanimidade os seguintes acordos:
1.-A táboa salarial para o exercicio de 1995 será a que se reflicte na folla anexa, resultante de aplicarlle á de 1994 un 5% de incremento.
2.-Modifica-lo artigo 16 do convenio colectivo indicado anteriormente, que queda redactado como segue:
Establécese o aboamento mensual para todo o persoal dun plus de transporte por importe de 5.500 ptas.
E ó non haber máis asuntos dos que tratar, levántase a sesión e asinan a presente acta, así como a táboa salarial anexa, os señores arriba mencionados.
Pola empresa:
Ceferino Nogueira García
Polos traballadores:
Javier Rosales Fandiño
Táboa salarial 1995
I.-Titulados
Titulado superior155.636
Titulado medio-grupo A139.198
Titulado medio-grupo B129.807
II.-Administrativos
Xefe de sección155.636
Xefe de negociado139.198
Oficial administrativo122.881
Auxiliar administrativo93.864
Aspirante de 16 a 18 anos71.412
III.-Subalternos
Conserxe, cobrador, ordenanza,
porteiro e sereno81.992
Mozo dos recados de 16 a 18 anos71.412
Persoal de limpeza81.992
IV.-Servicios varios
A) Categorías básicas
Encargado de sección105.749
Oficial de 1ª101.662
Oficial de 2ª96.563
Oficial de 3ª93.235
Peón93.235
Aprendiz de 16 a 18 anos71.412
B) Categorías asimiladas
Conductor de camión96.563
Conductor de turismo96.563
Manipulante96.563
Encargado de almacén ou almaceneiro101.662
Mozo de almacén92.380
Cosedor/a92.380
9507741